b'\n_START_ARTICLE_\nKaj Franck -muotoilupalkinto\n_START_PARAGRAPH_\nKaj Franck -muotoilupalkinto kunnioittaa muotoilija Kaj Franckin (1911\xe2\x80\x931989) ty\xc3\xb6n henke\xc3\xa4 ja periaatteita korkeatasoisesta, demokraattisesta ja funktionaalisesta suunnittelusta, jolla ratkaistaan k\xc3\xa4yt\xc3\xa4nn\xc3\xb6n haasteita ja luodaan uusia mahdollisuuksia muotoiluosaamista k\xc3\xa4ytt\xc3\xa4ville yrityksille. Erityinen ansio on, jos palkinnon saaja samalla tuo arkeen kauneutta, iloa ja parempaa el\xc3\xa4m\xc3\xa4n laatua._NEWLINE_Design Forum Finlandin vuosittain jakaman muotoilualan tunnustuspalkinnon rahoittaa Suomen Messus\xc3\xa4\xc3\xa4ti\xc3\xb6, joka haluaa kunnioittaa Kaj Franckin merkitt\xc3\xa4v\xc3\xa4\xc3\xa4 el\xc3\xa4m\xc3\xa4nty\xc3\xb6t\xc3\xa4 muotoilukulttuurimme pioneerina ja samalla antaa tunnustusta ja tukea nykyisille suunnittelijoillemme._NEWLINE_Palkinto voidaan my\xc3\xb6nt\xc3\xa4\xc3\xa4 suomalaiselle tai Suomessa asuvalle tai ty\xc3\xb6skentelev\xc3\xa4lle ulkomaiselle muotoilijalle tai ty\xc3\xb6ryhm\xc3\xa4lle ja sen my\xc3\xb6nt\xc3\xa4misest\xc3\xa4 p\xc3\xa4\xc3\xa4tt\xc3\xa4\xc3\xa4 palkintolautakunta. Valinnan perusteena on muotoilijan/ty\xc3\xb6ryhm\xc3\xa4n koko suunnitteluty\xc3\xb6. Palkinto on suuruudeltaan 10 000 euroa. _NEWLINE_Palkintoon kuuluu my\xc3\xb6s Tapio Junnon suunnittelema mitali ja palkinton\xc3\xa4yttely. Kaj Franck -muotoilupalkintoa on jaettu vuodesta 1992 l\xc3\xa4htien.'